সাতক্ষীর কলারোয়া আলিয়া মাদ্রাসায় ‘মা সমাবেশ’ অনুষ্ঠিত হয়েছে। রবিবার ২৪জুন সকালে মাদ্রাসার হলরুমে ওই সমাবেশের আয়োজন করা হয়। সমাবেশে উগ্রপন্থা প্রতিরোধ সক্ষম জনগোষ্ঠিকে সম্পৃক্তকরণে সচেতনতা ও সন্তানদের ভালো মানুষ হিসেবে গড়ে তোলার জন্য মায়েদের ভূমিকা বেশি- শীর্ষক বিষয়ে তাগিদ দেয়া হয়। অনুষ্ঠানে একই সাথে প্রতিষ্ঠানটির ব্যবস্থাপনা কমিটি ও অভিভাবকদের ষান্মাসিক সভা অনুষ্ঠিত হয়। বে-সরকারি উন্নয়ন সংস্থা (এনজিও) ‘রুপান্তর’ আয়োজিত ওই সমাবেশে সভাপতিত্ব করেন মাদরাসার অধ্যক্ষ মুহাম্মদ আইয়ুব আলী। এসময় আরো উপস্থিত ছিলেন- রুপান্তর’র সাতক্ষীরা জেলা কর্মকর্তা মোরশেদা খাতুন দিলারা, মাদরাসার শিক্ষক মাও. ওমর আলী, আব্দুল গফফার, অবসরপ্রাপ্ত শিক্ষক মাও. আজিজুল ইসলাম, বজলুর রহমান, তৌহিদুর রহমান, আয়নুদ্দীন, আহসান হাবীব, কামাল হোসেন, রেজাউল ইসলাম, আব্দুল বারী, শিরিনা পারভীন, ময়না খাতুন প্রমুখ। অনুষ্ঠানটি সঞ্চালনা করেন শিক্ষক শেখ শাহাজাহান আলী শাহিন।